U-I-814/21
Natisni
Opravilna št.:
U-I-814/21
Datum odločitve:
20. 12. 2021
ECLI:
ECLI:SI:USRS:2021:U.I.814.21
Akt:
Odlok o začasnih ukrepih za preprečevanje in obvladovanje okužb z nalezljivo boleznijo COVID-19 z dne 6. 11. 2021 
Odlok o spremembah in dopolnitvah Odloka o začasnih ukrepih za preprečevanje in obvladovanje okužb z nalezljivo boleznijo COVID-19 z dne 11. 11. 2021
Izrek:
Pobuda za začetek postopka za oceno ustavnosti in zakonitosti Odloka o začasnih ukrepih za preprečevanje in obvladovanje okužb z nalezljivo boleznijo COVID-19 z dne 6. 11. 2021 ter Odloka o spremembah in dopolnitvah Odloka o začasnih ukrepih za preprečevanje in obvladovanje okužb z nalezljivo boleznijo COVID-19 z dne 11. 11. 2021 se zavrže.
Evidenčni stavek:
Pobuda, v kateri niso navedene številke uradnih listov in določbe izpodbijanega predpisa, ne vsebuje vseh zahtevanih sestavin.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Andrej Škrabec, Leskovec pri Krškem
Datum vloge:
23. 11. 2021
Vrsta odločitve:
sklep
Vrsta rešitve:
zavrženje
Dokument:
US33013
Dokument v PDF obliki:
U-I-814-21.pdf
107 KB
Prenesite datoteko
U-I-814/21-4
20. 12. 2021
SKLEP
Ustavno sodišče je v postopku za preizkus pobude Andreja Škrabca, Leskovec pri Krškem, na seji 20. decembra 2021
sklenilo:
Pobuda za začetek postopka za oceno ustavnosti in zakonitosti Odloka o začasnih ukrepih za preprečevanje in obvladovanje okužb z nalezljivo boleznijo COVID-19 z dne 6. 11. 2021 ter Odloka o spremembah in dopolnitvah Odloka o začasnih ukrepih za preprečevanje in obvladovanje okužb z nalezljivo boleznijo COVID-19 z dne 11. 11. 2021 se zavrže.
OBRAZLOŽITEV
1. Pobudnik pojasnjuje, da ima kot državljan Republike Slovenije pravni interes za izpodbijanje navedenih odlokov. Trdi, da imajo ljudje legitimno pravico do upora, če je pozitivno pravo v resnici nepravo. Sklicuje se na odločbo Ustavnega sodišča št. U-I-79/20 z dne 13. 5. 2021 (Uradni list RS, št. 88/21), v skladu s katero je dopustno človekove pravice omejevati zgolj z zakonom. Ta protiustavnost naj še vedno ne bi bila odpravljena. Pobudnik navaja, da se lahko človekove pravice omejuje samo izjemoma in le ob razglašeni epidemiji. Odloka naj še vedno ne bi imela ustrezne zakonske pravne podlage. Pobudnik je prepričan, da pogojevanje uporabe določenih storitev s cepivi, ki so v razvojni fazi, ni le nemoralno in ljudem škodljivo, temveč tudi kaznivo. Pojasnjuje, da je v pridobljenih pogodbah o nakupu cepiv navedeno, da se ta še razvijajo oziroma se bodo še preučevala ter da niso znani niti dolgoročni učinki niti njihova učinkovitost. Zato naj bi bilo zavajajoče vsakodnevno informiranje javnosti, da so cepiva varna. Pobudniku naj bi tudi Ministrstvo za zdravje Republike Slovenije potrdilo, da z izoliranim virusom ne razpolagajo. Po oceni pobudnika sta izpodbijana predpisa škodljiva in posegata v njegove ustavne pravice.
2. Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS) v 24.b členu določa, da mora pobuda vsebovati navedbo členov predpisa, ki se izpodbija, številko uradnega glasila, v katerem je bil izpodbijani predpis objavljen, razloge o neskladnosti z Ustavo ter druge podatke, ki jih določa poslovnik Ustavnega sodišča. Obravnavana pobuda, v kateri niso navedene ne številke uradnih listov ne sporne določbe, vseh zahtevanih sestavin ne vsebuje, zato jo je treba zavreči.
3. Ustavno sodišče je sprejelo ta sklep na podlagi tretjega odstavka 25. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi
: predsednik dr. Matej Accetto ter sodnici in sodniki dr. Rok Čeferin,
Dr. Dr. Klemen Jaklič (Oxford ZK, Harvard ZDA)
, dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs.
Sklep je sprejelo soglasno.
dr. Matej Accetto
Predsednik